มีเพศสัมพันธ์ประจำเดือนไม่มา1เดือน ทำไงดีค่ะ แต่กินยาคุมฉุกเฉินแร้วค่ะ
สวัสดีค่ะ ประจำเดือน คือเลือดที่หลุดออกจากเยื่อบุโพรงมดลูกในช่วงปลายรอบเดือนมักจะมาเฉลี่ยทุก 22-35 วัน ค่ะ เป็นการบ่งบอกว่าไม่มีการตั้งครรภ์ประจำเดือนมาช้าอาจเกิดจาก-การตั้งครรภ์-ผลข้างเคียงจากยาคุมกำเนิด-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆ ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียนแนะนำควรไปพบสูตินรีแพทย์เพื่อยืนยันการตั้งครรภ์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก